2021 m. VEIKLOS ATASKAITA

VšĮ Socialinių inovacijų centras (toliau Centras) yra viešoji ne pelno organizacija, įsteigta vienintelės dalyvės Ritos Brijūnaitės. Darbuotojų skaičius metų pradžioje buvo 15, o pabaigoje – 19.

Centro misija – skatinti, kurti, vystyti ir įgyvendinti inovatyvias socialines iniciatyvas bei tenkinti mažiau galimybių turinčių socialinių grupių interesus bei dalintis patirtimi su šioje srityje dirbančiais profesionalais ir savanoriais.

Centro uždaviniai:

- Socialiai pažeidžiamiems, socialinę riziką ir atskirtį patiriantiems asmenims teikti socialines, edukacines ir psichologines paslaugas:

1. Individualios ir grupinės psichologo konsultacijos,

2. Socialinio darbuotojo informavimas, konsultavimas ir tarpininkavimas,

3. Šeimos paramos grupė,

4. Pagalba patiriantiems smurtą,

5. Konsultacijos poroms,

6. Tėvystės įgūdžių ugdymas,

7. Sociokultūrinės paslaugos,

8. Darbinių įgūdžių ugdymas,

9. Pagalba įsidarbinant ir dirbant.

- Organizuoti ir vesti neformalius profesinius mokymus socialiniams darbuotojams, jų padėjėjams, slaugytojams, mokytojams, savanoriams ir kt.

- Organizuoti neformalaus švietimo bendruomenėms, įvairioms asmenų grupėms ir visuomenei renginius. - Rengti ir įgyvendinti socialinius ir edukacinis projektus.

- Kurti, išbandyti ir taikyti inovacijas socialinio darbo ir neformalaus ugdymo praktikoje.

10. Centras, įgyvendindamas išsikeltus uždavinius, 2021 m. įgyvendino šias veiklas:

1) Tęsiamas socialinę atskirtį patiriančių asmenų integracijos į darbo rinką projektas „Pasirink, pasiek ir išlaikyk!“ (Nr. 08.3.1-ESFA-K-413-01-0060). Projekto partneriai: Pakruojo nestacionarių socialinių paslaugų centras, Joniškio socialinių paslaugų ir užimtumo centras, Kelmės rajono socialinių paslaugų centras, Joniškio rajono neįgaliųjų draugija, Kelmės rajono neįgaliųjų draugija, Pakruojo rajono neįgaliųjų draugija ir Asociacija „AŠ GALIU“. Projekto tikslas – teikiant socialinės integracijos paslaugas padėti socialinę atskirtį patiriantiems asmenims integruotis į darbo rinką. Projekte taikoma kompleksinių poveikio priemonių strategija integruojant tikslines grupes – neįgaliuosius, socialinės rizikos šeimas ir socialinės rizikos vaikus – į darbo rinką ar mokymosi aplinką. Projekto dalyviams formuojamos teigiamos nuostatos į darbinę veiklą. Projekto metu dalyviai motyvuojami įsijungti į projekto veiklas: nuosekliai mokoma socialinio elgesio, ugdomi darbiniai įgūdžiai, taikomas individualus psichologinis konsultavimas. Atsižvelgiant į skirtingus poreikius ugdomi bendrieji gebėjimai, informuojama apie profesijos pasirinkimą, laisvas darbo vietas, profesinį mokymą, padedama ieškoti darbo, dalyvauti pokalbiuose, spręsti iškilusius sunkumus įsidarbinus. Siekiamas rezultatas: socialiai pažeidžiami asmenys, kurie po dalyvavimo socialinei integracijai skirtose ESF veiklose pradėjo ieškoti darbo, mokytis arba dirbti, įskaitant savarankišką darbą. Siektina reikšmė - 40 proc. dalyvių pasiekė tikslą.

2) Tęsiamas Europos sąjungos struktūrinių fondų lėšomis finansuojamas projektas „Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelis“ 07.3.1-ESFA-V-401-06-0001. VšĮ Socialinių inovacijų centras kaip projekto partneris siekia padidinti bedarbių užimtumą, investuojant į tas paslaugas ir aktyvias darbo rinkos politikos priemones, kuriomis siekiama suteikti ar tobulinti bedarbių profesinę kvalifikaciją ir kompetencijas, ugdyti praktinius darbo įgūdžius, skatinti teritorinį judumą, taip pat spręsti jų socialines problemas bei didinti bedarbių motyvaciją įsidarbinti ar mokytis. Projektas bus veiksmingas jeigu 30 proc., t.y. 270 žmonių integruosis į darbo rinką.

3) Tęsiamas Europos sąjungos struktūrinių fondų lėšomis finansuojamas projektas „Kompleksinės paslaugos šeimai Šiaulių miesto savivaldybėje“ 08.4.1-ESFA-V-416-01-0008. Projekto tikslas - kompleksinių paslaugų šeimai teikimas, kartu vykdant prevencinę veiklą ir siekiant įgalinti asmenį įveikti iškilusias problemas. VšĮ Socialinių inovacijų centras teikia kompleksines paslaugas šeimai įkurtuose bendruomeniniuose namuose centrinėje miesto dalyje. Projekto įgyvendinimo metu teikiamos kompleksinės paslaugos - informavimas ir konsultavimas, organizavimas ir koordinavimas, taip pat vyksta pozityvios tėvystės mokymai, teikiama psichosocialinė pagalba, šeimos įgūdžių ugdymo ir sociokultūrinės paslaugos, mediacijos, vaikų priežiūros paslaugos. Kiekviena teikiama paslauga suskirstyta į atskiras veiklas, kurios yra orientuotos į asmenų socialinių, darbinių ar gyvenimo šeimoje įgūdžių tobulinimą, kokybišką šeimos laisvalaikį, prevenciją.

4) Tęsiamas Vietos plėtros strategijų įgyvendinimo programos projektas „ĮSIGALINK ir SIEK“ (08.6.1-ESFA-V-911). Projekto tikslas – užtikrinti jaunų asmenų, kuriems yra ar buvo nustatyta globa, integraciją į bendruomenę bei darbo rinką, sukuriant palankias sąlygas savęs įgalinimui bei ugdant socialinius įgūdžius ir darbo rinkai būtinus gebėjimus. Projekto metu tikslinei grupei yra teikiamos paslaugos, po kurių turėtų pagerėti socialinę atskirtį patiriančių asmenų psichologinė savijauta, padidėti socialinis aktyvumas, sustiprėti reikiami socialiniai įgūdžiai. Projekte vykdomos veiklos siejamos su kompleksinių paslaugų teikimu (socialinių ir darbinių įgūdžių ugdymas bei savanoriška veikla): asmens poreikių vertinimo veikla; individualaus motyvavimo veikla; asmens socialinių ir savarankiško gyvenimo įgūdžių palaikymo bei atkūrimo veikla; profesinių ir darbinių poreikių, gebėjimų ir galimybių vertinimo veikla; profesinio ir darbinio informavimo, orientavimo ir konsultavimo veikla; darbinių įgūdžių formavimo, didinimo arba atkūrimo veikla; darbinės integracijos (įsidarbinimo) tarpininkavimo, stebėsenos ir palaikymo (dirbant) veikla; savanoriškos veiklos organizavimu. Siekiami rezultatai: 31 jaunas asmuo, kuriam yra ar buvo nustatyta globa, įgis būtinų socialinių įgūdžių, pagerindami savo socialinę integraciją ir asmeninio gyvenimo kokybę; 31 jaunas asmuo, kuriam yra ar buvo nustatyta globa, įgis praktinių darbinių įgūdžių, tokiu būdu padidindami savo konkurencingumą darbo rinkoje; 10 veiklų dalyvių išbandys save savanoriškoje veikloje; bus pagerintas jaunų bedarbių įdarbinimo rodiklis Šiaulių mieste.

5) Birželio 30 d. baigtas įgyvendinti ERASMUS+ KA204 projektas „MENTORIUS: karjeros mentorystė sėkmingam įsiliejimui į darbinę aplinką” (2018-1-LT01-KA204-047032). VšĮ Socialinių inovacijų centras koordinavo šį projektą. Projekto partneriai: Apricot Training Management LTD (JK), Folkuniversitetet stiftelsen vid Lunds Universitet (Švedija), Proficio Skopje (Š. Makedonija), CAMPUS SANT JOAN DE DÉU, FUNDACIÓ PRIVADA (ES) ir Aydin Valiligi (TR). Projekto metu buvo kuriama karjeros mentorystės metodologija įgūdžių stokojantiems suaugusiems asmenims (ilgalaikiams bedarbiams, žemos kvalifikacijos

darbuotojams, NEET ir kt.). Sukurtą metodiką naudos apmokyti mentoriai, supervizuojami patyrusių kuratorių.

6) Spalio 31 d. baigtas įgyvendinti ERASMUS+ KA202 projektas „EDGE – Neįgaliųjų galimybių ir įsidarbinimo proceso gerinimas“ (2018-1-IT01-KA202-006770). Projekto partneriai: Consorzio Sir Solidarieta in rete (IT), INOVA CONSULTANCY LTD (JK), THESSALY universitetas (Graikija), FENACERCI (Portugalija), Die Querdenker (Austrija), R.Q.SRL (Italija) ir Melazeta srl (Italija). Projekto metu buvo kuriamos inovatyvios metodikos, gerinančios proto negalią ir intelekto sutrikimų turinčių asmenų įsidarbinimo galimybes, įsiliejimą į darbo rinką ir apskritai į visuomenę; skatinančios verslų mąstymą, kompetencijas ir galimybes. Taip pat buvo kuriamos priemonės, skatinančios įmones imtis aktyvesnių veiksmų įdarbinant asmenis su proto negalia.

7) Tęsiamas ERASMUS+ KA204 projekto „Mano negalia nėra kliūtis mano seksualumui“ (2019-1-TR01-A204-077450) įgyvendinimas. Projekto partneriai: Manisa Rehberlik ve Arastirma Merkezi (Turkija), ARDA Beratung&Bildung GmbH (Vokietija), International Institute of Applied Psychology and Human Sciences associazione culturale (Italija), WYZSZA SZKOLA BIZNESU I NAUK O ZDROWIU (Lenkija). Projekto tikslas – sukurti metodiką, kuri padėtų specialistams konstruktyviai spręsti proto ir psichikos negalią turinčių jaunuolių lytinio brendimo sunkumus ir įveikti stigmą.

8) Tęsiamas ERASMUS+ KA204 projekto “NEuro įvairovė darbe: Pagalba jauniems žmonėms turintiems ASD sėkmingai įsilieti ir išlikti darbo rinkoje“ (2020-1-LT01-KA204-078035) įgyvendinimas. VšĮ Socialinių inovacijų centras – projekto koordinatorius, projekto partneriai: Innovation Hive (Graikija), Stichting Drawing to Health (Nyderlandai), STANDO LTD (Kipras), LATVIJAS UNIVERSITATE (Latvija) ir SCPSIHOFORWORLD (Rumunija). Projektas siekdamas padėti jauniems žmonėms turintiems ASD sėkmingai patekti ir išlikti darbo rinkoje, kuria jungtinę ASD turinčių jaunų asmenų minkštųjų įgūdžių ugdymo ir mokymo programą, internetinius minkštųjų įgūdžių ugdymo vadovėlius ADS asmenims ir el. mokymosi platformą.

9) Tęsiamas ERASMUS+ KA204 projekto „Skillability: Neįgalių asmenų socialinė įtrauktis ir įdarbinimas“ (2020-1-NL01-KA204-064575) įgyvendinimas. Projekto partneriai: Drawing to Health (Nyderlandai), Private Vocational College of Management Adam Smith LLC (Bulgarija), Natsionalen ucheben tsentar (Bulgarija), New Service srl (Italija), DDL – DELFT DIGITAL LEARNING, UNIPESSOAL LDA (Portugalija), RAZVOJNA AGENCIJA SAVINJSKO-SALESKE REGIJE, D. O. O. (Slovėnija), Copenhagen Business Academy (Danija). Projekto metu kuriama virtuali platforma, kurioje neįgalieji turės galimybę pristatyti savo talentus, gebėjimus ir savo sukurtus produktus platformos lankytojams, norintiems įsigyti siūlomus produktus ar kitokiu būdu paremti talentingus neįgaliuosius. Taip pat kuriama išsami metodologija, vertinanti individualius poreikius, organizuojant mokymo programas kiekvienam platformos vartotojui. Su projekto dalyviais dirba mentorių komanda, kuri teikia informaciją ir supažindina su platformos naudojimo galimybėmis.

10) Tęsiamas ERASMUS+ KA203 projekto “INNO-TEC-LAB – Galimybių vystymas dizaino ir technologijų karjeros srityje remiantis inovacijų laboratorijomis“ (2020-1-IT02-KA203-079775) įgyvendinimas. Projekto partneriai: Media Dizajn (Lenkija), European Digital Learning Network (Italija), Sustainable Development Management Institute (France), Stichting Hogeshool Van Amsterdam (Nyderlandai), Metropolia Ammattikorkekoulu Oy Suomija). Projektu siekiama pagerinti dizaino ir technologijų karjeras, tobulinant mokymo programų aktualumą, pritaikant jas esamiems darbo rinkos bei visuomenės poreikiams, taip pat diegiant inovacijas dizaino technologijų srityje remiantis inovacijų laboratorijomis.

11) Tęsiamas ERASMUS+ KA204 projekto “EMPOWER – Atsparumo ugdymas susiduriant su smurtu šeimoje“ (2020-1-UK01-KA204-078983) įgyvendinimas. Projekto partneriai: Rightchallenge (Portugalija), Skills Zone (Malta), CARDET (Kipras), Skills Elevation FHB (Voketija), Spectrum Research Centre (Airija). Siekiant padėti šeimoms, o ypač toms, kuriose yra patiriamas smurtas, stiprinti jų atsparumą siekiant užkirsti kelią smurtui šeimoje, kuriamas inovatyvus švietimo medžiagos paketas, kuris pasitarnaus įgalinant visus šeimos narius gyventi nesmurtinėje aplinkoje.

12) Tęsiamas ERASMUS+ KA204 projekto „Mokslo kavinė suaugusiems“ (2020-1-TR01-KA204-093158) įgyvendinimas. Projekto partneriai: Odunpazari Ilce Milli Egitim Mudurlugu (Turkija), CNIPA PUGLIA (Italija), Surekli Egitim Arastirma ve Danisma Dernegi (Turkija), ETAIRIA DRASEON EPIMORFOSIS (Graikija) ir KOMUNIKUJEME OPS (Čekija). Projekto metu kuriama mokymo ir mokymosi platforma mokslo ir technologijų srityje suaugusiems asmenims.

13) Tęsiamas ERASMUS+ KA204 projekto „Perrašyti istoriją“ (2020-1-SI01-KA204-075954) įgyvendinimas. Projekto partneriai: Center Ponovne uporabe (Slovėnija), Hihtast (Belgija) ir CDI Univerzum (Slovėnija). Projektu siekiama skatinti pedagogų smalsumą, novatoriškas idėjas ir supratimą apie vartojimą, atliekų susidarymą ir pakartotinį atliekų panaudojimą. Kuriama partnerystė, siekianti mokyti pedagogus, dirbančius su pažeidžiama grupe – kaliniais, tvaraus vystymosi srityse, aplinkosaugos klausimais ir atliekų pakartotiniu naudojimu.

14) Lapkričio 1 d. pradėtas įgyvendinti ERASMUS+ KA220-VET projektas DIGIPLAN – Motyvacija ir laiko valdymas nuotolinio mokymosi procese (2021-1-LT01-KA220-VET-000032923). Projekto koordinatorius – VšĮ “Socialinių inovacijų centras. Partneriai: Acumen Training Z.o.o. – Lenkija, SMARTUP N.B. SYSTEMATIC MANAGEMENT S.L. – Ispanija, Pandokrator – Vengrija, Future in Perspective LTD (FIP) – Airija, SocialDNA – Nyderlandai. Projekto tikslas: suteikti studentams efektyvių mokymosi išteklių, kad padidėtų jų vidinė motyvacija ir pagerėtų laiko valdymo įgūdžiai. Pedagogai taip pat galės įgyti žinių ir patirties šioje srityje, o tai leis jiems efektyviau dirbti su mokiniais didinant motyvaciją ir gerinant laiko valdymo įgūdžius, naudojantis sukurta Kvalifikacijos tobulinimo programą, Vadovu bei internetiniu mokymosi portalu.

15) Lapkričio 1 d. pradėtas įgyvendinti ERASMUS+ KA220-VET projektas Inovacijų diegimas į nekilnojamojo turto sektorių: Virtualios realybės ir ES standartų integravimas (2021-1-BG01-KA220-VET-000034659). Partneriai: Asociacija "FIABCI - Bulgarija", Bulgarian Industrial Association - Union of the Bulgarian Business (BIA), P and C Company Ltd (Bulgarija), Instituto de Tecnologias Avançadas para a Formação Lda (ITA-ISTEC) – Portugalija, Institute of Vocational Training AKMI – Graikija, AGENZIA PER LO SVILUPPO DELL'EMPOLESE VALDELSA (ASEV) – Italija. Projekto idėja – pagerinti profesinio mokymo kokybę ir prieinamumą nekilnojamojo turto sektoriuje (NT), derinant ES standartus ir integruojant virtualios realybės (VR) technologijas į praktinius mokymus.

11. Pravedė mokymus socialiniams darbuotojams ir socialinių darbuotojų padėjėjams šiomis temomis:

* „Mediacija kaip konfliktų valdymo metodas“ (Programos kodas SD 20160036) - 51 dalyvis.
* „Pagalba klientams išgyvenantiems netektį“ (Programos kodas SD 20180089) - 46 dalyviai.
* „Streso įveika naudojant dėmesingo įsisąmoninimo praktikas“ (Programos kodas SD 20190147) - 112 dalyvių.
* „Pozityvios tėvystės principų diegimas rizikos šeimų tėvams“ (Programos kodas SD 20170055) - 124 dalyviai.

12. Centras pasirašė naujas bendradarbiavimo sutartis su:

* Valymo projektai Šiauliai, UAB
* Kurtuvėnų regioninio parko direkcija
* Šiaulių apskrities Povilo Višinskio viešoji biblioteka

Ateinančiais 2022 metais išlieka tie patys tikslai ir uždaviniai, bus toliau tęsiami šiuo metu įgyvendinami projektai ir programos.

Direktorė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Rita Brijūnaitė